রুদাঘরা মাঝের পাড়া সরকারি প্রাথমিক বিদ্যালয় এর পুরাতন ভবন জরাজীর্ণ হয়ে যাওয়ায় সরকারি উদ্যোগে নতুন দুই তলা বিশিষ্ঠ বৃহৎ একটি ভবন নির্মাণ করা হয়েছে। এ ভবনেই এখন এর যাবতীয় কার্যক্রম পরিচালিত হয়। পুরাতন ভবনটি এখন গোডাউন হিসেবে ব্যবহৃত হচ্ছে। মূল ভবনের পাশেই রয়েছে উন্নতমানের স্যানিটেশন ও দুইটি টিউবয়েল। এর একটি পাশের মসজিদের জন্য। এবং অন্যটি স্কুলের শিক্ষার্থীদের জন্য। বিদ্যালয় ও মসজিদের মাঝেই রয়েছে শহীদ মিনার। বিদ্যালয়ের ঠিক সামনেই বিশাল আকারের একটি মাঠ রয়েছে। এখানে শিক্ষার্থীরা খেলাধুলা করে থাকে। বিদ্যালয়ের শিক্ষার্থী ছাড়াও এলাকার ছেলেরা সকাল বিকেল এখানে বিভিন্ন ধরনের খেলা করে থাকে। বিদ্যালয়ের পূর্ব পাশে মতোয়ালী সরদারের উত্তরসূরীদের একটি বিশাল পুকুর আছে। শিক্ষার্থীদের জন্য পকেুরে সুন্দর করে ঘাট তৈরি করে দেয়া আছে। খেলাধুলা শেষে শিক্ষর্থীরা এ পুকুরে নিয়মিত গোসল করে থাকে।

সাংস্কৃতিক কর্মকান্ড
ছাত্রছাত্রী ও শিক্ষক
ইতিহাস
মাঠ, পুকুর, মসজিদ, ভবন ও ইমারত